

**Қазақстан Республикасында 2006-2016 жылдарға арналған Гендерлiк теңдiк стратегиясын iске асыру жөнiндегi 2006-2008 жылдарға арналған iс-шаралар жоспары туралы**

Қазақстан Республикасы Үкіметінің 2006 жылғы 29 маусымдағы N 600 Қаулысы

      "Қазақстан Республикасында 2006-2016 жылдарға арналған Гендерлiк теңдiк стратегиясын бекiту туралы" Қазақстан Республикасы Президентiнiң 2005 жылғы 29 қарашадағы N 1677  Жарлығын iске асыру мақсатында Қазақстан Республикасының Үкiметi  **ҚАУЛЫ ЕТЕДI:**

      1. Қоса берiлiп отырған Қазақстан Республикасында 2006-2016 жылдарға арналған Гендерлiк теңдiк стратегиясын iске асыру жөнiндегi 2006-2008 жылдарға арналған iс-шаралар жоспары (бұдан әрi - Жоспар) бекiтiлсiн.

      2. Орталық атқарушы және Қазақстан Республикасының Президентiне тiкелей бағынатын және есеп беретiн мемлекеттiк органдар, облыстардың, Астана және Алматы қалаларының әкiмдерi Жоспарда көзделген iс-шаралардың iске асырылуын қамтамасыз етсiн және Қазақстан Республикасы Президентiнiң жанындағы Әйелдер істері және отбасылық-демографиялық саясат жөніндегі ұлттық комиссияға жыл сайын, 20 қаңтардан кешiктiрмей өткен жылы Жоспар iс-шараларының орындалуы туралы ақпарат ұсынсын.

       Ескерту. 2-тармаққа өзгерту енгізілді - ҚР Үкіметінің 2008.06.20  N 597 Қаулысымен.

      3. Мыналардың күшi жойылды деп танылсын:

      1) "Қазақстан Республикасында Әйелдердiң жағдайын жақсарту жөнiндегi ұлттық iс-қимылдар жоспары туралы" Қазақстан Республикасы Үкiметiнiң 1999 жылғы 19 шiлдедегi N 999  қаулысы (Қазақстан Республикасының ПҮКЖ-ы, 1999 ж., N 35, 311-құжат);

      2) "Қазақстан Республикасы Үкiметiнiң кейбiр шешiмдерiне өзгерiстер енгiзу және Қазақстан Республикасы Үкiметiнiң 2000 жылғы 13 қарашадағы N 1705 қаулысының күшi жойылды деп тану туралы" Қазақстан Республикасы Үкiметiнiң 2002 жылғы 19 шiлдедегi N 808  қаулысының 1-тармағының 2) тармақшасы (Қазақстан Республикасының ПҮКЖ-ы, 2002 ж., N 22, 249-құжат);

      3) "Қазақстан Республикасы Үкiметiнiң кейбiр шешiмдерiне және Қазақстан Республикасы Премьер-Министрiнiң 2004 жылғы 13 желтоқсандағы N 363-ө өкiмiне өзгерiстер мен толықтырулар енгiзу туралы" Қазақстан Республикасы Үкіметінің 2006 жылғы 9 ақпандағы N 95  қаулысымен бекітілген Қазақстан Республикасы Үкіметінің кейбір шешімдеріне және Қазақстан Республикасы Премьер-Министрінің 2004 жылғы 13 желтоқсандағы N 363-ө өкіміне енгізілетін өзгерістер мен толықтырулардың 1-тармағы (Қазақстан Республикасының ПҮКЖ-ы, 2006 ж., N 5, 43-құжат).

      4.  Алынып тасталды - ҚР Үкіметінің 2008.06.20  N 597 Қаулысымен.

      5. Осы қаулы қол қойылған күнінен бастап қолданысқа енгізеді.

*Қазақстан Республикасының*

*Премьер-Министрі*

                                         Қазақстан Республикасы

                                                Үкіметінің

                                        2006 жылғы»29 маусымдағы

                                       N 600 қаулысымен бекітілген

**Қазақстан Республикасында 2006-2016 жылдарға арналған**

**Гендерлік теңдік стратегиясын іске асыру жөніндегі**

**2006-2008 жылдарға арналған іс-шаралар жоспары**

      Ескеру. Жоспарға өзгерту енгізілді - ҚР Үкіметінің

2007.02.16. N  117 , 2008.06.20  N 597 Қаулыларымен.

|  |  |  |  |  |
| --- | --- | --- | --- | --- |
| **Р/с** **N№** | **Іс-шара** | **Аяқтау нысаны** | **Жауапты** **орындаушылар** | **Орындау мерзімі** |
| 1  | 2  | 3  | 4  | 5  |
| 1.  | Барлық мемлекеттік құрылымдарда мемлекеттік гендерлік саясатты қалыптастыру мен іске асыруға
жауапты адамдар шеңберін айқындау  | Қазақстан Республикасы Үкіметінің веб-сайтына орналастырылған, байланыс телефондары бар жауапты тұлғалардың тізімі  | ӘІОДСҰК, Қазақстан Республикасының Президентіне тікелей бағынатын және есеп беретін орталық атқарушы және мемлекеттік органдар, облыстардың, Астана және Алматы қалаларының әкімдері  | 2006 жылғы шілде  |
| 2.  | Гендерлік теңдік және адами даму мәселелері бойынша мемлекеттік қызметшілердің біліктілігін арттыру семинарларын ұйымдастыру  | Семинарлар, ӘІОДСҰК-ге ақпарат  | МҚА, Мемлекеттік басқару академиясы  | Тұрақты  |
| 3.  | Белгіленген штат санының шегінде облыстар, Астана және Алматы қалалары әкімдерінің жанындағы отбасы істері және гендерлік саясат жөніндегі
комиссиялардың отбасы және гендерлік саясат
мәселелерімен айналысатын хатшылары қызметін енгізу  | ӘІОДСҰК-ке ақпарат  | Облыстардың, Астана және Алматы қалаларының әкімдері  | 2007 жылғы қаңтар  |
| 4.  | "Ерлер мен әйелдердің тең құқықтары мен тең мүмкіндіктері туралы" Қазақстан Республикасының Заңы жобасының тұжырымдамасын Заң жобалау қызметі мәселелері жөніндегі ведомствоаралық комиссияның қарауына енгізу  | Заң жобалау қызметі мәселелері жөніндегі ведомствоаралық комиссияның қорытындысы  | ӘІОДСҰК, Әділетмині, ІІМ, Еңбекмині, АҚҰО  | 2006 жылғы желтоқсан  |
| 5.  | Нормативтік құқықтық кесімдерге гендерлік сараптама жүргізу жөніндегі басшылықты әзірлеу  | Анықтамалық құрал (басшылық)  | Әділетмині, ӘІОДСҰК  | 2007 жылғы маусым  |
| 6.  | Қазақстан Республикасы заңдарының жобаларына гендерлік сараптама жүргізу жөнінде ұсыныстар енгізу  | Қазақстан Республикасының Үкіметіне ұсыныс  | Әділетмині  | 2007 жылғы желтоқсан  |
| 7.  | Гендерлік индикаторлар бойынша Қазақстан Республикасында 2006-2016 жылдарға арналған гендерлік теңдік
стратегиясын іске асыруды сипаттайтын халықаралық стандарттарға сәйкес метабазаны әзірлеу  | Гендерлік индикаторлардың метадеректері (индикаторларды айқындау және есептеу әдістемесі, деректердің көздері, өлшем бірліктері)  | СА, ДСМ, БҒМ, ІІМ, Еңбекмині, ӘІОДСҰК  | 2007 жылғы шілде  |
| 8.  | Қазақстан Республикасында 2006-2016 жылдарға арналған гендерлік теңдік стратегиясын іске асыру жөніндегі гендерлік индикаторлар метабазасын әзірлеу және қолдануды үйлестіру мақсатында ведомствоаралық жұмыс тобын құру  | Статистика агенттігінің бұйрығы  | СА, ӘІОДСҰК  | 2007 жылғы қаңтар  |
| 9.  | Басшы қызметтердегі ерлер мен әйелдердің арақатынасын теңестіру үшін уақытша шараларды енгізу жөнінде ұсыныстар енгізу (квоталау, кемінде әйелдердің 30%-ы)  | Қазақстан Республикасының Үкіметіне ұсыныстар  | МҚА  | 2006 жылғы желтоқсан  |
| 10.  | Отбасының, әйелдердің, балалардың және ерлердің құқықтары мен мүдделерін қорғау саласында
жұмыс істейтін қоғамдық бірлестіктермен және ҮЕҰ-мен мемлекеттік органдардың ынтымақтастығын дамыту  | ӘІОДСҰК-ге ақпарат  | МАМ, ДСМ, БҒМ, ӘІОДСҰК, Еңбекмині, облыстардың, Астана және Алматы қалаларының әкімдері  | 2007-2008
жылдар, қаңтар  |
| 11.  | Әйелдер мен ерлерді басшы қызметтерге және республикалық сияқты, жергілікті деңгейде де сайлау органдарына ұсыну кезінде гендерлік теңгерімді ескере отырып және сақтаумен партиялық тізімдерді қалыптастыру мақсатында ағартушылық жұмыс жүргізу\*  | Кездесулер, семинарлар, дөңгелек үстелдер, тренингтер  | ӘІОДСҰК  | Тұрақты  |
| 12.  | Халықаралық ұйымдардың жәрдемдесуімен саясаткер әйелдерді оқыту мен даярлау мектептерін құру\*  | Әйелдер  көшбасшылығы мектептері  | ӘІОДСҰК, облыстардың, Астана және Алматы қалаларының әкімдері  | 2007 жылғы желтоқсан  |
| 13.  | "Еңбеккер ерлер мен әйелдерге тең қарау мен тең мүмкіндіктер
туралы: отбасы міндеттері бар еңбеккерлер", "Әлеуметтік қамсыздандырудың ең төменгі нормалары туралы" конвенцияларына Қазақстанның қосылуы туралы ұсыныстарды Қазақстан Республикасының халықаралық ұйымдармен ынтымақтастығы жөніндегі сараптамалық кеңестің қарауына ұсыну  | Қазақстан Республикасының халықаралық ұйымдармен ынтымақтастығы жөніндегі сараптамалық кеңестің қорытындысы  | Еңбекмині, Әділетмині, СІМ  | 2008 жылғы шілде  |
| 14.  | Шағын кәсіпкерлік субъектілерінің кәсіптік өсу және экономикалық білім алу орталықтарын құру жөнінде, шағын және орта бизнесті дамыту және қолдау, консультациялық және маркетингтік қызметтер көрсету жөнінде ұсыныстар енгізу  | Қазақстан Республикасының Үкіметіне ұсыныстар  | "Қазына" орнықты даму қоры" АҚ, облыстардың, Астана және Алматы қалаларының әкімдері  | 2007-2008 жылдар, қаңтар  |
| 15.  | Әйелдерді бизнеске тарту және олар құрған
кәсіпорындарды дамытуға жәрдем ету тетіктерін әзірлеу  | ӘІОДСҰК-ге ақпарат  | "Қазына" орнықты даму қоры" АҚ, облыстардың, Астана және Алматы қалаларының әкімдері  | 2007-2008 жылдар, қаңтар  |
| 16.  | Әйелдерді ауыл шаруашылығында, оның ішінде ауыл шаруашылығы
өнімдерін қайта өңдеу саласында жұмыспен қамтуды
дамыту  | ӘІОДСҰК-ге ақпарат  | АШМ, облыстардың, Астана және Алматы қалаларының әкімдері  | 2007-2008 жылдар, қаңтар  |
| 17.  | Әйелдер проблемаларын, әйелдердің қоғамдағы ролін арттыру, гендерлік теңдік мәселелерін, оның ішінде мыналар жөніндегі мәселелерді БАҚ-та жария ету:
  әйелдерді техникалық мамандықтар бойынша оқытуға тарту;
  бизнестің әлеуметтік жауапкершілігін арттыру, "адами капиталға" инвестициялар салу;
  отбасы бизнесін тарату және дамыту;
  еркін жұмыс кестесі бар
"үйдегі" жұмыс орындарының кең желісін құру;
  серіктестікті және өзара көмекті дамыту  | ӘІОДСҰК-ге ақпарат  | МАМ, БҒМ, Еңбекмині, облыстардың, Астана және Алматы қалаларының әкімдері  | 2007-2008 жылдар, қаңтар  |
| 18.  | Еңбек режимі мен еңбекті қорғау жөніндегі
нормативтік құқықтық базаны жетілдіру, жұмыспен қамтудың икемді нысандарын енгізу және кеңейту, жүкті әйелдер мен балалы әйелдер үшін еңбек жағдайларын жақсарту  | Еңбек кодексінің жобасы  | Еңбекмині  | 2006 жылғы қыркүйек  |
| 19.  | 12-жылдық білім берудің Мемлекеттік жалпыға міндетті стандартын әзірлеу және қабылдау кезінде
гендерлік құрауышты ескеру  | Білім және ғылым министрінің бұйрығы  | БҒМ  | 2008 жылғы мамыр  |
| 20.  | Оқулықтар мен  оқу құралдарына гендерлік сараптама жүргізу\*  | ӘІОДСҰК-ге ақпарат  | БҒМ  | 2007-2008 жылдар, қаңтар  |
| 21.  | Білім берудің барлық деңгейлеріндегі оқу бағдарламаларын әзірлеу кезінде гендерлік құрауышты енгізу  | ӘІОДСҰК-ге ақпарат  | БҒМ  | 2008 жылғы желтоқсан  |
| 22.  | Білім беру ұйымдарының (мектепалды, мектептер, колледждер, жоғары оқу орындары) педагогтары мен оқытушылар үшін гендерлік білім әдістемесі бойынша оқыту пакетін әзірлеу\*  | Оқу-әдістемелік кешен  | БҒМ  | 2008 жылғы қыркүйек  |
| 23.  | Гендерлік проблемалар жөніндегі оқу-әдістемелік әдебиетті және бейнефильмдерді әзірлеуді қамтамасыз ету\*  | Оқу құралдары, бейнероликтер  | БҒМ, МАМ  | 2007-2008 жылдар  |
| 24.  | Гендерлік білімді насихаттау үшін гендерлік білім беру жөніндегі ақпараттық бюллетеньдер шығаруды ұйымдастыру\*  | Ақпараттық бюллетеньдер  | БҒМ  | 2007-2008 жылдар  |
| 25.  | Азаматтардың ұрпақты болу құқықтары және оларды жүзеге асыру кепілдіктері жөніндегі, ана мен баланы қорғау жөніндегі
нормативтік құқықтық базаны жетілдіру жөнінде ұсыныстар дайындау  | Қазақстан Республикасының Үкіметіне ұсыныс  | ДСМ  | 2008 жылғы наурыз  |
| 26.  | Халық арасында мыналар жөнінде ақпараттық жұмыс жүргізу:
 халықтың өз денсаулығы мен болашақ ұрпақ денсаулығын сақтау үшін жауапкершілігін арттыру;
 ерлердің өздерінің ұрпақты болу денсаулығына құқықтары туралы хабардар болуы;
 қазіргі заманғы
контрацепция құралдары саласындағы білімді арттыру;
жасөспірімдердің ұрпақты болу денсаулығын сақтау және білікті медициналық көмек алу мәселелерінен хабардар болуын арттыру\*  | Курстар, семинарлар, деңгелек үстелдер  | МАМ, ДСМ  | 2006-2008 жылдар  |
| 27.  | Суицидтердің алдын алу үшін сенім телефондары, дағдарыс орталықтары желісін дамыту жөнінде ұсыныстар енгізу  | Қазақстан Республикасының Үкіметіне ұсыныстар  | ДСМ (жинақтау), облыстардың, Астана және Алматы қалаларының әкімдері  | 2007 жылғы сәуір  |
| 28.  | Ерлердің ұрпақты болу денсаулығын сақтау жөніндегі
әдістемелік ұсынымдарды әзірлеу\*  | Әдістемелік ұсынымдар  | ДСМ  | 2007 жылғы қараша  |
| 29.  | Ерлер өмірінің ұзақтығын арттыруға ықпал ететін шаралар жөнінде ұсыныстар енгізу.
Республиканың ұйымдарындағы өндірістік жарақат алу туралы хабардар ету  | Қазақстан Республикасының Үкіметіне ұсыныстар
ҚР ДСМ-ге ақпарат  | ДСМ, ИСМ

      Еңбекмині  | 2007 жылғы мамыр

    2007 жылғы ақпан  |
| 30.  | Ерлердің денсаулығы, отбасы және әке болу мәселелері жөнінде; ана болудың қауіпсіздігі, отбасын, жыныстық қатынасты және бала тууды жоспарлау; емшекпен тамақтандыру; тамақтандыру жөніндегі ақпараттық бюллетеньдер, буклеттер шығару  | Ақпараттық бюллетеньдер, буклеттер  | ДСМ  | 2007-2008 жылдар  |
| 31.  | Мыналар бойынша ғылыми зерттеулер жүргізу:
 ұрпақты болу функцияларын қалпына келтіру әдістерін әзірлеу және шаралар енгізу;
 ұрпақты болу функцияларын қалпына келтіруге нақты көмек көрсететін, аурулардың биомедициналық, эпидемиологиялық және санитарлық-гигие налық аспектілерін зерделеу;
  экологиялық қолайсыз өңірлердегі халықтың ұрпақты болу денсаулығын және оны жақсарту жөніндегі шараларды зерттеу\*  | Ғылыми-зерттеу жұмыстары туралы есептер  | ДСМ  | 2008 жылғы қаңтар  |
| 32.  | Мынадай мәселелер бойынша ақпараттық бюллетеньдер мен буклеттер әзірлеу:
  психобелсенді заттарға бой ұру;
  экологиялық қолайсыз факторлардың адамдардың денсаулығына әсер етуі және олардың бүкіл ғұмыр бойындағы салауаттылығы;
  халықтың ұрпақты болу денсаулығына әсері бар аурулар (сүт безінің рагы, жыныс жолдарының
жұқпасы, жыныс аурулары, АҚТҚ/ЖҚТБ)\*  | Ақпараттық бюллетеньдер мен буклеттер  | ДСМ  | 2007-2008 жылдар  |
| 33.  | Ерлер мен әйелдерде бедеуліктің алдын алу (ерте бала жасынан) жөніндегі халыққа арналған
анықтамалық құрал әзірлеу  | Анықтамалық құрал (басшылық)  | ДСМ  | 2008 жылғы наурыз  |
| 34.  | Көмекке мұқтаж жасөспірімдер мен жастарға, әйелдерге медициналық-әлеуметтік көмек көрсету, оларды әлеуметтік жағынан оңалту үлгілерін қалыптастыру\*  | Үлгінің жобасы және Қазақстан Республикасының Үкіметіне ұсыныстар  | ДСМ, БҒМ, ІІМ, Еңбекмині  | 2007 жылғы тамыз  |
| 35.  | Елдегі тұрмыстық
зорлық-зомбылықтың алдын алу жүйесін қалыптастыруға және дамытуға бағытталған заң жобасын әзірлеу  | Қазақстан   Республикасы Заңының жобасы  | ІІМ, ӘІОДСҰК, Әділетмині  | 2007 жылғы қыркүйек  |
| 36.  | Зорлық-зомбылықтың алдын алумен және жолын кесумен және материалдық-техникалық қамтамасыз етумен айналысатын ішкі істер органдары бөлімшелерінің штат санын ұлғайтудың орындылығын қарау  | Қазақстан Республикасының Үкіметіне ұсыныстар  | ІІМ (жинақтау), облыстардың, Астана және Алматы қалаларының әкімдері  | 2007 жылғы ақпан  |
| 37.  | Зорлық-зомбылыққа қарсы күрес бойынша ең озық халықаралық тәжірибе жөніндегі анықтамалық құрал дайындау\*  | Анықтамалық құрал (басшылық)  | ІІМ, ӘІОДСҰК  | 2007 жылғы қараша  |
| 38.  | Қиюы қашқан отбасылармен және халықтың ықтимал контингентімен зорлық-зомбылыққа қарсы күрес жөнінде алдын алу жұмысын жүргізу  | ӘІОДСҰК-ге ақпарат  | ІІМ, Еңбекмині, БҒМ, ДСМ, облыстардың, Астана және Алматы қалаларының әкімдері  | 2007-2008 жылдар, қаңтар  |
| 39.  | Балалар мен жастарға арналған зорлық-зомбылықсыз мінез-құлық жөніндегі оқу бағдарламасын әзірлеу\*  | Анықтамалық құрал (басшылық)  | БҒМ, ІІМ  | 2008 жылғы шілде  |
| 40.  | Отбасы мен неке институтының перспективалары мен бағыттарын айқындай отырып,
ұлттық дәстүрлер
мен халықтың ділін ескере отырып, республикадағы отбасының жағдайы туралы әлеуметтік зерттеулер жүргізу\*  | Қазақстан Республикасының Үкіметіне ақпарат  | МАМ, ӘІОДСҰК  | 2007 жылғы қыркүйек  |
| 41.  | Қазақстандағы отбасының мәртебесін көтеру бағдарламасын әзірлеу жөнінде ұсыныстар енгізу  | Қазақстан Республикасының Үкіметіне ұсыныстар  | ӘІОДСҰК, МАМ, БҒМ, Еңбекмині, ДСМ  | 2007 жылғы қазан  |
| 42.  | Қазақстан азаматтарының бала асырап алу рәсімін оңайлату
бөлігінде және халықаралық бала асырап алудың проблемалық мәселелері жөніндегі заңнаманы жетілдіру  | Нормативтік құқықтық кесімнің жобасы  | БҒМ  | 2007 жылғы желтоқсан  |
| 43.  | БАҚ-тар арасында қоғамдағы әйелдердің имиджін оңынан бейнелеу, гендерлік теңдікті насихаттау бойынша республикалық конкурс өткізу\*  | Конкурс қорытындылары туралы хаттама  | ӘІОДСҰК, МАМ  | 2007 жылғы мамыр  |
| 44.  | Халықты оқыту үшін ақпараттық буклеттер мен бағдарламалар әзірлеу және тарату\*  | Буклеттер, бағдарламалар  | МАМ, БҒМ  | 2007-2008 жылдар  |
| 45.  | Саясаткер әйелдерге арналған кітаптар, брошюралар, оқу құралдарын, көшбасшы әйелдер
туралы анықтамалықтар шығаруды ұйымдастыру\*  | Кітаптар, брошюралар, оқу құралдары  | МАМ, БҒМ  | 2007-2008 жылдар  |

**Ескертпелер:** \* -  **іс-шара халықаралық гранттарды тарту есебінен іске асырылатын болады; аббревиатуралардың толық жазылуы:**

      ІІМ - Қазақстан Республикасы Ішкі істер министрлігі

      ДСМ - Қазақстан Республикасы Денсаулық сақтау министрлігі

      СІМ - Қазақстан Республикасы Сыртқы істер министрлігі

      ИСМ - Қазақстан Республикасы Индустрия және сауда министрлігі

      МАМ - Қазақстан Республикасы Мәдениет және ақпарат министрлігі

      БҒМ - Қазақстан Республикасы Білім және ғылым министрлігі

      Еңбекмині - Қазақстан Республикасы Еңбек және халықты әлеуметтік қорғау министрлігі

      ЭБЖМ - Қазақстан Республикасы Экономика және бюджеттік жоспарлау министрлігі

      Әділетмині - Қазақстан Республикасы Әділет министрлігі

      АШМ - Қазақстан Республикасы Ауыл шаруашылығы министрлігі

      ӘІОДСҰК - Қазақстан Республикасының Президенті жанындағы Әйелдер істері және отбасылық-демографиялық саясат жөніндегі ұлттық комиссия

       АҚҰО - Қазақстан Республикасы Адам құқықтары жөніндегі ұлттық орталық

       МҚА - Қазақстан Республикасы Мемлекеттік қызмет істер агенттігі

       СА - Қазақстан Республикасы Статистика агенттігі

      РБК - Республикалық бюджет комиссиясы

      БАҚ - бұқаралық ақпарат құралдары

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК